jkorsvik/nowiki_second_scrape_merged huggingface dataset:
Teppet faller

Teppet faller (originaltittel: La fin du jour) er et fransk spillefilm fra 1939 regissert av Julien Duvivier. Foto er av Christian Matras.


== Handlingsreferat ==
Monsieur St. Clair, en aldrende romantisk mann, har bestemt seg for å trekke seg tilbake fra teater-scenen. Men han sliter økonomisk, og reiser til et aldershjem for eldre skuespillere. Der møter han en rekke andre pensjonerte skuespillerne, som alle kjenner hverandre fra å ha jobbet de samme stedene gjennom mange år. En annen skuespiller, Marny, er en vemodig sjel, først og fremst fordi hans kone for mange år siden forlot ham for å ha en affære med Monsieur St. Clair, og døde av et selvpåført skuddskade. Som skuespiller var Marny strålende, men han fikk aldri den anerkjennelsen han fortjente. Han ble heller aldri like populær som St. Clair. Cabrissade, den tredje hovedpersonen i filmen, hadde hovedsakelig mindre roller i løpet av sin karriere, men fikk aldri muligheten til å spille hovedrollen.
Alle skuespillerne er avhengige av dette veldedige aldershjemmet. Cabrissade gleder seg imidlertid over å trosse ledelsens regelverk og finne på skøyerstreker både for ansatte og de andre beboerne. Men det beboerne ikke vet er at aldershjemmet er nesten konkurs, og ledelsen planlegger å stenge hele hjemmet. En 17 år gammel lokal kvinne blir forelsket i St. Clair. Hun ser på St. Clair som en berømt romantiker, ikke den pompøse selvopptatte mannen han er. 
Direktøren informerer dem om at aldershjemmet snart er nødt til å stenge. Beboerne må deles opp, og bli overført til forskjellige andre steder. Dette er skremmende for disse skuespillere, som ikke har noe til felles med vanlige mennesker. Ett par som har vært sammen i 35 år bestemmer seg for å gifte seg, for å sikre at de kan fortsette å bo sammen. Bryllupet finner sted, men i løpet av festen etterpå kunngjør direktøren at han har lykkes med å skaffe nødvendig finansiering for å holde hjemmet åpent. Det besluttes å sette opp et skuespill for de nye velgjøreren. 


== Skuespillere ==
Victor Francen som Marny
Michel Simon som Cabrissade
Louis Jouvet som Raphaël Saint Clair
Madeleine Ozeray som Jeanette
Alexandre Arquillière som Monsieur Lucien
Jean Joffre som Philémon
Arthur Devère som direktøren ved aldershjemmet.
Charles Granval som Deaubonne
Pierre Magnier som Laroche


== Referanser ==


== Eksterne lenker ==
(en) Teppet faller på Internet Movie Database 
(sv) Teppet faller i Svensk Filmdatabas 
(da) Teppet faller i Danmark Nationale Filminstitut 
(fr) Teppet faller på Allociné 
(nl) Teppet faller på MovieMeter 
(en) Teppet faller på AllMovie 
(en) Teppet faller på Rotten Tomatoes
Presque Isle

Presque Isle er en by i Aroostook County i Maine i USA.
Presque Isle er hovedkvarteret til aroostook-grenen av micmacindianere.Den første amerikaner som bosatte seg i området var Dennis Fairbanks i 1828. Han hadde fått eiendomsrett til land i området.


== Referanser ==
Tufanbeyli

Tufanbeyli er en by med 17 759 innbyggere (2015) i den tyrkiske provinsen Adana. Den ligger sør for Sarız, vest for Göksun, nord for Saimbeyli, sørvest for Develi og øst for Tomarza. Byen har et klima med varme og tørre somre og kalde vintre.


== Referanser ==


== Eksterne lenker ==
Offisielt nettsted 
(en) Tufanbeyli – kategori av bilder, video eller lyd på Commons
Garipçe (Sarıyer)

Garipçe er en landsby i den tyrkiske byen Sarıyer i İstanbul. Landsbyen ble populær etter åpningen av Yavuz Sultan Selim-broen, som går over Bosporos mellom Garipçe og Poyrazköy.


== Referanser ==


== Eksterne lenker ==
(en) Garipçe, Sarıyer – kategori av bilder, video eller lyd på Commons
Rapperswil

Rapperswil er en by i Sveits ved Zürichsjøens østre side, siden 2007 i kommunen Rapperswil-Jona. Byen har et innbyggertall på 7 511 og ligger omtrent 400 meter over havet. Byen ble grunnlagt en gang i løpet av 1200-tallets fem første tiår.


== Sport ==
Blant annet er Rapperswil kjent for sitt ishockeylag Rapperswil-Jona Lakers som siden 1994 har spilt i Nationalliga A som er sveitsisk hockeys høyeste divisjon. 
I 2003 ble VM i orientering arrangert her.
Jona (by)

Jona er en by i valgkretsen See-Gaster i kantonen St. Gallen i Sveits. Jona ble 1. januar 2007 innlemmet i distriktet Rapperswil-Jona. Innbyggertallet ble i desember 2006 oppgitt til å være 17 799.
Byen er oppkalt etter elven Jona, hvis navn er kjent siden 834 etter Kristus. Det anses komme fra keltiske språks Jauna (den kalde) – Jonaelven omgis av mye skog, eller fra det indoeuropeiske ordet yamam, som betyr vassdrag. Senere forskning hevder det indoeuropeiske ordet jeu betyr bevege seg, fulgt av gammelhøytyskens navn Jouna.


== Sport ==
I 2003 ble VM i orientering arrangert her og i Rapperswil.


== Referanser ==


== Eksterne lenker ==
Rapperswil-Jona (offisiell webside)
Eiji Aonuma

Eiji Aonuma (青沼 英二 (あおぬまえいじ), Aonuma Eiji, født 16. mars 1963) er en japansk videospilldesigner, regissør og videospillprodusent, som jobber for Nintendo med The Legend of Zelda-serien.


== Verk ==


== Referanser ==


== Eksterne lenker ==
(en) Eiji Aonuma – kategori av bilder, video eller lyd på Commons 
(en) Eiji Aonuma på Internet Movie Database
Kari Sallinen

Kari Sallinen (født 24. september 1959 i Helsingfors) er en finsk orienteringsløper som ble verdensmester individuelt i VM i Australia 1985. Han ble dermed den første finske orienteringsløper som tok individuelt VM-gull. Sallinen tok VM-bronse i stafett i VM i Sveits 1981.Sallinen ble nummer seks sammenlagt i Verdenscupen i orientering 1988.
I 1987 var Sallinen på Hiidenkiertäjäts lag som gikk til topps i verdens største orienteringsstafett, Jukola.


== Referanser ==
Hanny Allston

Johanna (Hanny) Allston (født 12. februar 1986) er en australsksk orienteringsløper. Allston er verdensmester i orientering.
Hanny Allston hadde en lysende juniorkarriere. Hun tok tre Junior-VM-medaljer i løpet av sine to siste juniorår, bronse på mellomdistanse i Tenero i 2005, samt gull på langdistanse og sølv på sprint i Litauen i 2006.
Allston var fremdeles juniorløper da hun på sensasjonelt vis ble verdensmester i sprint i danske Aarhus i 2006. Hun tok VM-gullet foran storfavoritt og tidenes beste kvinnelige orienteringsløper Simone Niggli-Luder. Den deg i dag er Allston eneste ikke-europeer som har tatt en medalje i verdensmesterskapet i orientering. Av andre sterke resultater fra VM har hun 5.-plass fra sprinten under VM i Inverness 2015 og 6.-plass fra langdistansen under VM i Kiev 2007 å vise til.


== Meritter ==
Se oversikten til høyre på skjermen


== Se også ==
VM i orientering


== Referanser ==


== Eksterne lenker ==
(en) Johanna Allston – World Athletics 
(en) Johanna Allston – Athletics Australia 
(en) Johanna Allston – World of O
Tobias Stieler

Tobias Stieler (født 2. juli 1981 i Obertshausen) er en tysk fotballdommer som til daglig dømmer i landets øverste divisjon Bundesligaen. I tillegg har han dømt flere internasjonale kamper på aldersbestemt nivå både i regi av FIFA og UEFA.
Stieler har vært dommer for Deutscher Fußball-Bund (DFB) siden 2004 og fikk sin debut i landets øverste serienivå under Bundesliga 2011–2012. Hans første europacupkamp kom den 17. juli 2014, da han dømte andre kvalifiseringsrunde av UEFA Europa League 2014/15 mellom HNK Rijeka og Ferencvárosi TC (1–0).Han har dømt flere landskamper på både U-19 og U-21-nivå, blant annet flere kamper under kvalifisering til europamesterskap for EM U-19. Stieler ble sammen med dommerkollega Bastian Dankert utnevnt til FIFA-dommer fra 2014, hvor de erstattet Florian Meyer og Thorsten Kinhöfer som avgikk med øvre aldersgrense. Han debuterte internasjonalt som hoveddommer på øverste nivå den 5. juni 2016, da han dømte vennskapskampen mellom Belgia og Norge (3–2).


== Referanser ==


== Eksterne lenker ==
(en) Tobias Stieler – Transfermarkt (dommer) 
(en) Tobias Stieler – WorldFootball.net (dommer) 
(en) Tobias Stieler – Soccerway 
Dommerprofil hos Worldreferee.com
Dommerprofil hos Soccerway.com
Dommerprofil hos Transfermarkt.com
Beykoz

Beykoz er et distrikt med 246 352 innbyggere (2012) i den tyrkiske provinsen İstanbul.


== Referanser ==
EM i friidrett 1950 – 4 × 100 meter stafett kvinner

4 x 100 meter stafett damer under EM i friidrett 1950 fant sted den 27. august 1950 på Heysel stadion i Brussel, Belgia.


== Resultater ==


=== Finale ===
Øvelsen ble avholdt 27. august.


== Deltakelse ==


== Referanser ==
Guardia di Finanza

Guardia di Finanza er Italias fiskale og økonomiske politi. Det har også kriminalpoliti- og ordenspolitioppgaver. Det er en militær organisasjon underlagt Finansdepartementet. 


== Organisasjon ==
Guardia di Finanzas organisatoriske struktur ligner Carabinieris, men mens Carabinieri har sitt tyngdepunkt på landsbygda og i de største byene, har Guardia di Finanza sitt organisatoriske tyngdepunkt i grense- og kystområder, ved lufthavner og i de større byene.
Sjarej Kriviets

Sjarej Vjatsjaslavavitsj Kriviets (hviterussisk: Сяргей Вячаслававіч Крывец, født 8. juni 1986 i Hrodna) er en hviterussisk fotballspiller som for øyeblikket spiller for den polske klubben Wisła Płock. Kriviets har tidligere spilt for blant andre Lech Poznań, BATE Borisov, Jiangsu Suning og Metz.


== Klubbkarriere ==
Kriviets begynte sin karriere hos SKVICH Minsk, hvor han var med på å spille klubben opp til landets øverste nivå Vysshaya Liga. I 2006 meldte han overgang til storklubben BATE Borisov, hvor han var med på å vinne fire strake mesterskapstitler fra 2006 til 2009 og ett cupmesterskap i 2005/2006-sesongen. Han fikk også sin europeiske debut under UEFA-cupen 2006/07, hvor BATE Barisov ble slått ut i andre kvalifiseringsrunde av den russiske klubben Rubin Kazan. I Mesterligaen 2008/2009 fikk Kriviets æren av å skåre klubbens første mål i Mesterligaen noensinne da han skåret kampens første mål i gruppespillkampen hjemme mot Juventus i september 2008 (2–2).I januar 2010 meldte han overgang til den polske klubben Lech Poznań, hvor han var med på å vinne seriemesterskapet i debutsesongen. I forkant av 2012/2013-sesongen dro han videre til den kinesiske klubben Jiangsu Suning, hvor han skrev under på en treårskontrakt, men etter kun én sesong ble Kriviets og klubben enige om å kansellere kontrakten. Han returnerte deretter til BATE Borisov og var med på å vinne nok et seriemesterskap, i tillegg til seier i den hviterussiske supercupen i 2014. Den 28. august 2014 meldte han overgang til den franske klubben FC Metz, hvor han spilte to sesonger før han i 2016 gikk videre til den polske klubben Wisła Płock.


== Landslagskarriere ==
Kriviets debuterte for Hviterusslands herrelandslag i en treningskamp mot Island den 2. februar 2008 (2–0), hvor han kom inn som innbytter for Maksim Ramasjtjanka. Han scoret sitt første landslagsmål i EM-kvalifiseringskampen hjemme mot Albania den 12. oktober 2010 (2–0). Kriviets var for øvrig med i den hviterussiske troppen under U21-EM i fotball for herrer i 2009 i Sverige, hvor laget endte sist i sin gruppe i innledende spill.


== Meritter ==
BATE BarisovVysshaya Liga (5): 2006, 2007, 2008, 2009, 2013, 2014
Den hviterussiske fotballcupen (1): 2005/2006
Den hviterussiske supercupen (1): 2014Lech PoznańEkstraklasa (1): 2009/2010Jiangsu SuningDen kinesiske supercupen (1): 2013


== Referanser ==


== Eksterne lenker ==
(en) Sjarej Kriviets – UEFA 
(en) Sjarej Kriviets – Transfermarkt 
(en) Sjarej Kriviets – national-football-teams.com 
(en) Sjarej Kriviets – WorldFootball.net 
(en) Sjarej Kriviets – FootballDatabase.eu 
(en) Sjarej Kriviets – Soccerway 
(en) Sjarej Kriviets – EU-Football.info 
(en) Sjarej Kriviets – FBref 
(es) Sjarej Kriviets – as.com
Best of (Kent-album)

Best of er et samlealbum til det svenske bandet Kent, som sammenfatter bandets karriere fra 1995 til 2016. Albumet ble utgitt 16. september 2016. Som inneholder singler, albumspor og hele fire nye låter.


== Sporliste ==


=== CD 1 ===
«Blåjeans» ()
«När det blåser på månen» ()
«Kräm (så nära får ingen gå)» ()
«Gravitation» ()
«Om du var här» ()
«747» ()
«Musik Non Stop» ()
«Kevlarsjäl» ()
«Utan dina andetag» ()
«Dom andra» ()
«Sverige» ()
«Kärleken väntar» ()


=== CD 2 ===
«Mannen i den vita hatten (16 år senare)» ()
«Ingenting» ()
«Töntarna» ()
«Skisser för sommaren» ()
«999» ()
«La Belle Epoque» ()
«Egoist» ()
«Vi är inte längre där» ()
«Terapi» ()
«Nostromo» ()
«Om du visste vad du ville» ()
«Silver» ()


== Eksterne lenker ==
http://kent.nu/2016/03/14/kent-gar-i-graven/
http://kent.nu/2016/08/24/best-of-16-september/
Tiago Bettencourt

Tiago de Albergaria Pinheiro Goulart de Bettencourt (født 16. september 1979 i Coimbra) er en portugisisk sanger og komponist. Faren kom fra São Jorge, Azorene. Bettencourt var frontfigur i bandet Toranja som debuterte på plate i 2003. Debutplaten Esquissos solgte over 60.000 eksemplarer. Bandet har hatt pause siden 2006. Bettencourt spilte inn sin første soloplate i Canada i 2007. Han opptrådt i TV-konkurransen Canta por mim sammen med Dalila Carmo og kom der på andreplass.


== Diskografi ==
O Jardim (2007)
Em Fuga (2010)
Tiago Na Toca & Os Poetas (2011)
Acústico (2012)
Do Princípio (2014)


== Referanser ==


== Eksterne lenker ==
(en) Tiago Bettencourt på Internet Movie Database 
(en) Tiago Bettencourt hos The Movie Database 
(en) Tiago Bettencourt på Discogs 
(en) Tiago Bettencourt på Discogs 
(en) Tiago Bettencourt på MusicBrainz 
(en) Tiago Bettencourt på Songkick
Golden Gate National Recreation Area

Golden Gate National Recreation Area (Golden Gates nasjonal rekreasjonsområde, GGNRA) er vernet parkområde i San Francisco, California, forvaltet av National Park Service, som administrerer alle nasjonalparker, verneområder og historiske eiendommer. GGNRA er et av de mest besøkte med mer enn 15 millioner besøkende i året. Som historisk område dekker det to hundre år, fra kulturen til amerikanske urfolk og stammefolk, grensen til det spanske imperiet og den meksikanske republikk, amerikansk maritim historie, gullrushet i California fra 1848, utviklingen av amerikanske kystbefestninger, og utviklingen av det urbane San Francisco. Området er ikke et sammenhengende hele, men isteden en samling av områder som strekker seg fra det sørlige fylket San Mateo til nordlige Marin County. Det omfatter flere områder i selve San Francisco. Det er like mangeartet som det er vidstrakt. Det utgjør enheter som det nasjonale monumentet Muir Woods på fjellet Mount Tamalpais, det tidligere fengselet Alcatraz, og den tidligere spanske festningen Presidio of San Francisco som ble amerikansk i 1848.


== Referanser ==


== Eksterne lenker ==
(en) Golden Gate National Recreation Area – kategori av bilder, video eller lyd på Commons

NPS Official Site for the Golden Gate National Recreation Area
Nedre Straumen (elv i Fosnes)

Nedre Straumen er en av fem større tilløpselver til Salvatnet i Namsos og Nærøysund kommuner. Nedre Straumen er nederste del av det største sidevassdraget i Salvatnvassdraget. Kildeområdene ligger i Høylandet kommune, der Skrøyvdalselva snor seg nedover Skrøyvdalen. Nederst i Skrøyvdalen stuper Skrøyvdalselva ut i den 86 meter høye Hyllfossen, som er et imponerende skue ved høye vannføringer. Etter samløp med Kvernvasselva dannes Skrøyvstadelva, som er en to kilometer lang tilløpselv til det fem kilometer lange Skrøyvstadvatnet. Skrøyvstadvatnet renner ut i Øvre Straumen, som er en 100 meter lang elvestrekning ned til den grunne Straumtjørna. Straumtjørna renner ut via den korte elvestrekningen Nedre Straumen til Salvatnet.


== Referanser ==
Bernhard Goldberg

Bernhard Goldberg (født 5. desember 1908 i Oslo, død 6. juli 1959) var en norsk lege. Under den tyske okkupasjonen av Norge flyktet han med skøyten «Havtor» fra Ålesund til Shetland den 7. mars 1941. Han arbeidet som lege på norske og britiske skip under andre verdenskrig. 
Goldberg var marinelege i Storbritannia fra 1941 og tjenestegjorde i Sjøforsvarets sanitet på utefronten. Han var ombord på  HNoMs St.Albans den ble torpedert, og ble senere beordrer til tjeneste ombord den meritterte flåtejageren KNM «Stord». 

Han var med i flere konvoier til Murmansk.Ifølge skipssjef Skule StorheilI ombord flåtejageren "Stord" reddet torpedokommandør Håkon Nilsen livet til Goldberg i desember 1943.   
Goldberg ble værende i flåtebasen på Island og besetningsmedlem Georg Sulen som ble slengt fra flåtejageren KNM «Stord» fikk legehjelp ombord HMS «Duke of York» etter en brottsjø slengte Sulen fra KNM Stord og tilbake ombord KNM «Stord» under Slaget ved Nordkapp.
Deretter ble skipslege løytnant Goldberg tilbake med jageren til Rosyth og fortsatte tjenesten som skipslege.
Han deltok under landgangen i Normandie der båten hans, jageren HMS «Eskdale» torpedert og han havnet i sjøen.


== Utmerkelser ==
Goldberg er tildelt St. Olavsmedaljen med ekegren, Krigsmedaljen, Kong Haakon VIIs minnemedalje og Deltagermedaljen.

Blant norske jøder i allierte tjeneste var han den mest dekorerte. Det var et uforholdsmessig høyt antall jøder som deltok i krigstjeneste i Sjøforsvarets sanitet som leger og tannleger. 


== Efterkrigstiden ==
Etter krigen arbeidet han som lege, blant annet på Ullevål sykehus. I en kronikk i Dagbladet (10. mai 1947) protesterte han mot at rettsoppgjøret ikke la noe særlig vekt på deportasjonen av jødene: «Er vi jøder allikevel av mindre verdi?»


== Referanser ==
Vinyl

For plasten vinyl, se Polyvinylklorid. For den amerikanske TV-serien, se Vinyl (TV-serie). For vinylplater, se grammofonplater.
En vinyl forbindelse er en organisk forbindelse som inneholder en vinylgruppe (også kalt etenyl), −CH=CH2. Disse er derivater av eten, CH2=CH2, hvor et hydrogen er byttet ut med et annet atom eller gruppe.
Vinylgruppen er den del av allylgruppen og er også en del av alle acrylater. Mange alkener inneholder en vinylgruppe. I et karbonskjelett blir sp2-hybridiserte karbonatomer eller posisjoner ofte kalt vinyliske.
En relatert funksjonell gruppe er vinyliden som har substituert to hydrogenatomer i stedet for et, som for eksempel 1,1-dikloreten (vinylidenklorid).


== Etymologi ==
Etymologien til vinyl er det latinske vinum = «vin».


== Polymerer ==

Vinylgruppen kan enkelt polymeriseres og danne vinylpolymerer.

Polyvinylklorid (PVC) blir lagd ved polymerisering av monomeren vinylklorid (kloreten) CH2=CHCl.
Polyvinylacetat (PVAc) blir polymerisert fra vinylacetat. I vanndig suspensjon blir PVAc anvendt som lim.
Polyvinylalkohol (PVA) blir produsert ved hydrolyse av polyvinylacetat (ikke ved polymerisering av vinylakohol (etenol) som er en ufavorisert tautomer av acetaldehyd).
Helsåa

Helsåa er ei elv i Namsos kommune i Trøndelag. Den er en av fem tilløpselver til Salvatnet, og drenerer ut i sørøstlige ende av innsjøen. Helsåa er om lag en halv kilometer lang, og har et lite fossefall 300 meter oppstrøms Salvatnet. Laks og sjøaure kan likevel vandre opp hele elva og opp til den ovenforliggende Helsåtjønna.


== Referanser ==
EM i friidrett 1950 – Femkamp kvinner

Femkamp damer ble arrangert ved EM i friidrett 1950 på Heysel stadion i Brussel, Belgia den 27. august 1950.


== Resultater ==


=== Finale ===
Øvelsen ble avholdt 25. august.

██ Det beste resultatet i hver øvelse er markert med gult


== Deltakelse ==


== Referanser ==
Fort Mason

Fort Mason, tidligere kjent som San Francisco Port of Embarkation, US Army («havn for innskipning») i San Francisco i California, er en tidligere militærbase tilhørende den amerikanske hæren. Den er lokalisert i det nordlige delen av distriktet Marina ved San Francisco-bukta. Fort Mason fungerte som en militærbase i mer enn hundre år, i begynnelsen som en del av kystforsvaret og senere som en militær havn. Under den andre verdenskrig var det hovedhavnen for krigen i Stillehavet.I dag er den en del av Golden Gates nasjonale rekreasjonsområde, et vernet parkområde, og et sted med flere kulturarrangementer. Det er distrikt innenfor National Historic Landmark med over 49 bygninger av historisk betyding.Fort Mason kan bli delt i to adskilte områder: Øvre område, tidvis kalt for Fort Mason, er lokalisert på odden og var stedet for de opprinnelige kystbefestningene. Det nedre området, Fort Mason Center, er beliggende nær havnivået til vest for Øvre Fort Mason, og er stedet for den tidligere militære havnen med dens moloer og lagerbygninger.
Koreakrigen på 1950-tallet holdt militærbasen i hektisk aktivitet, og i 1955 ble San Francisco Port of Embarkation om døpt til U.S. Army Transportation Terminal Command Pacific. Innskipningen fortsatt gjennom de  første årene av 1960-tallet, men i 1965 ble hovedkvarterene overført til Oakland Army Terminal, og det mest av Fort Masons aktiviteter ble avviklet. Hæren fortsatte å benytte og vedlikeholde de gamle offisersbygningene, men National Park Service over tok administrasjonen av stedet på 1970-tallet som en del av Golden Gate National Recreation Area.


== Referanser ==


== Eksterne lenker ==
National Park Service
NPS Golden Gate National Recreation Area
Mer om Fort Mason
Eidelva (Fosnes)

Eidelva eller Eia er en elv i Namsos i Trøndelag. Den er en tilløpselv til Salvatnet, og renner ut omtrent midt i innsjøen. Eidelva er nedre del av et sidevassdrag, som blant annet består av Lundvatna, Lundvasselva, Saksvatna, Sakselva og Sakstjønna. Laks og sjøaure kan vandre opp Eidelva, gjennom Sakstjønna og om lag sju kilometer opp gjennom Sakselva – der det blir full stopp i den 15-20 meter høye Storfossen. Navnet til Eidelva kommer av at den går gjennom det smale eidet mellom Sakstjønna og Salvatnet.


== Referanser ==
Skrøyvdalselva

Skrøyvdalselva er den indre delen av Salvassdraget i Namsos, Høylandet og Nærøysund kommune. Skrøyvdalselva renner sammen med Kvernvasselva ved Skrøyvstad gård i Fosnes, og kalles Skrøyvstadelva mellom samløpet og Skrøyvstadvatnet. I nedre del ved Hyllenget fosser Skrøyvdalselva ned den 86 meter høye Hyllfossen (også kalt Hyllengfossen). Laks og sjøaure kan vandre nesten helt fram til Hyllfossen.


== Referanser ==
Løgan

Løgan (også kalt Løgene og Logakanalen) er ei kanalisert elv i Flekkefjord kommune i Agder. Den renner ut fra innsjøen Loia (0,1 moh.), passerer gjennom tre små vatn kalt Øvre, Midtre og Ytre Hølen, og munner ut i Grisefjorden ved Loga. Kanaliseringen gjør det mulig for mindre fartøyer å forsere strekningen. 
Mesteparten av elveløpet er en del av Loga dyrefredningsområde.


== Referanser ==